Scurgerea radioactivă la Fukushima: "Un incident minor", afirmă șefului AIEA
Scurgerea a peste o mie de litri de apă radioactivă de la centrala nucleară japoneză Fukushima Daiichi, în februarie, a fost un "incident minor", a declarat joi Rafael Grossi, șeful Agenției Internaționale pentru Energie Atomică (AIEA), transmite Le Figaro.
"Este vorba despre o cantitate mică de apă, estimată inițial la 5 m3 (5.000 de litri, n.r.), revizuită apoi la 1,5 m3, ceea ce corespunde unei stropiri pe o parte a instalației", a declarat Rafael Grossi jurnaliștilor în timpul unei vizite de trei zile în Japonia.
"Este vorba de un incident minor" care "nu a avut consecințe", a conchis Rafael Grossi, care a sosit în Japonia pentru a arăta sprijinul AIEA pentru procesul de eliberare în Oceanul Pacific a peste 1,3 milioane de m3 de apă tratată de la centrală, program care a început în august anul trecut. Tepco, operatorul centralei grav avariate de un tsunami gigantic în 2011, a anunțat luna trecută că apa se scurge înainte de a fi tratată printr-un sistem de filtrare care elimină majoritatea substanțelor radioactive, cu excepția tritiului.
"Management haotic și dezorganizat"
Acest incident "nu are nimic de-a face cu procesul de control al eliberării apei de la uzină" în ocean, a subliniat Rafael Grossi. Japonia și AIEA asigură că acest proces, care ar trebui să dureze până la începutul anilor 2050, este sigur pentru mediul marin și pentru sănătatea umană. Cu toate acestea, China și Rusia și-au exprimat serioase îngrijorări și au suspendat toate importurile de produse marine japoneze. "Accidentele repetate din Japonia în procesul de tratare a apei radioactive de la centrala de la Fukushima au arătat în mod clar managementul haotic și dezorganizat al oficialilor Tepco", a declarat o purtătoare de cuvânt a ambasadei chineze din Japonia în februarie, după anunțarea scurgerii.
"În comparație cu anul trecut, când au început evacuările de apă, am văzut o mare schimbare în bine", a remarcat Rafael Grossi, care s-a întâlnit miercuri cu oficiali locali și studenți de la Fukushima. "Anul trecut, existau îngrijorări, incertitudini și îndoieli cu privire la consecințele negative ale procesului asupra mediului". Dar "anul acesta, participanții s-au declarat mulțumiți de faptul că apa tratată a fost evacuată fără nicio urmă detectabilă de tritiu, sau cu o prezență foarte scăzută", a mai spus el.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank